CELEX: 62019CN0353
Language: hr
Date: 2019-05-06 00:00:00
Title: predmet C-353/19: Zahtjev za prethodnu odluku koji je 6. svibnja 2019. uputio Verwaltungsgericht Köln (Njemačka) — Interseroh Dienstleistungs GmbH protiv Land Nordrhein-Westfalen

29.7.2019   
            
            
               HR
            
            
               Službeni list Europske unije
            
            
               C 255/22
            
         
      Zahtjev za prethodnu odluku koji je 6. svibnja 2019. uputio Verwaltungsgericht Köln (Njemačka) — Interseroh Dienstleistungs GmbH protiv Land Nordrhein-Westfalen
      (predmet C-353/19)
      (2019/C 255/31)
      Jezik postupka: njemački
      
         Sud koji je uputio zahtjev
      
      Verwaltungsgericht Köln
      
         Stranke glavnog postupka
      
      
         Tužitelj: Interseroh Dienstleistungs GmbH
      
         Tuženik: Land Nordrhein-Westfalen
      
         Prethodna pitanja
      
      
                  1.
               
               
                  
                              a)
                           
                           
                              Treba li Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), osobito Prilog III. u vezi s kategorijom B 3020 Priloga IX. Baselskoj konvenciji (2), tumačiti na način da alineje sadržane u toj kategoriji odgovaraju različitim pojedinim kategorijama u smislu Uredbe br. 1013/2006?
                           
                        
                              b)
                           
                           
                              U slučaju negativnog odgovora na pitanje 1. a):
                              
                                           
                                       
                                       
                                          Obuhvaća li kategorija B 3020 miješani papirnati i kartonski otpad koji — poput otpada u pitanju u glavnom postupku — osim lagane ambalaže od papira, kartona i ljepenke — također sadržava kartonska pakiranja za tekućine od zalijepljenog/slojevitog kartona?
                                       
                                    
                        
            
                  2.
               
               
                  U slučaju pozitivnog odgovora na pitanje 1. b):
                  
                              a)
                           
                           
                              Treba li kategoriju B 3020 odnosno njezinu četvrtu alineju tumačiti na način da se njome zahtijeva da otpad ne sadržava nikakav strani materijal u smislu da je razvrstavanje otpada u tu kategoriju isključeno kada otpad — neovisno o svojem volumenu i mogućoj opasnosti — sadržava materijale koji nisu papirnati ili kartonski otpad i otpadci (strani materijali)?
                           
                        
                              b)
                           
                           
                              U slučaju negativnog odgovora na pitanje 2. a):
                              
                                           
                                       
                                       
                                          Može li se na temelju udjela stranog materijala u otpadu, osobito s obzirom na njegov volumen, također isključiti razvrstavanje otpada u kategoriju B 3020 odnosno njezinu četvrtu alineju ako uvjeti takozvanog uvodnog dijela teksta Priloga III. Uredbi br. 1013/2006 nisu ispunjeni, odnosno da je taj otpad onečišćen drugim materijalima u mjeri da se rizici vezani uz taj otpad, kad se uzmu u obzir opasna svojstva navedena u Prilogu III. Direktivi 2008/98/EZ (3), ne povećavaju toliko da ga je primjereno podvrgnuti postupku prethodne pismene obavijesti i odobrenja, i da to ne onemogućava oporabu tog otpada na način prihvatljiv za okoliš?
                                       
                                    
                        
            
                  3.
               
               
                  U slučaju negativnog odgovora na pitanje 1. b):
                  
                              a)
                           
                           
                              Treba li točku 3. podtočku (g) Priloga IIIA Uredbe br. 1013/2006 tumačiti na način da se njome zahtijeva da otpad ne sadržava nikakav strani materijal u smislu da je razvrstavanje mješavine otpada u tu kategoriju isključeno kada mješavina — neovisno o svojem volumenu i mogućoj opasnosti — sadržava otpad različit od otpada navedenog u prve tri alineje kategorije B 3020 (strani materijali)?
                           
                        
                              b)
                           
                           
                              U slučaju negativnog odgovora na pitanje 3. a):
                              
                                           
                                       
                                       
                                          Mogu li strani materijali koji ne isključuju u svakom slučaju razvrstavanje u točku 3. podtočku (g) Priloga IIIA Uredbi br. 1013/2006 također podrazumijevati otpad koji bi promatran zasebno bio razvrstan u četvrtu alineju kategorije B 3020?
                                       
                                    
                        
            
         (1)  SL 2006., L 190, str. 1. (SL, posebno izdanje na hrvatskom jeziku, poglavlje 15., svezak 16., str. 86.)
      
         (2)  Baselska konvencija o nadzoru prekograničnog prometa opasnog otpada i njegovu odlaganju od 22. ožujka 1989.
      
         (3)  Direktiva 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva (SL. 2008., L 312, str. 3.) (SL, posebno izdanje na hrvatskom jeziku, poglavlje 15., svezak 34., str. 99.)